Hinsichtlich vo da Seelsorge is de Gmoa in drei Pfarrsprengel aufteilt. De Pfarrei Adlkofen war friara oane da greßtn und reichsten in da Diözese Rengschburg, obwoi da Ort Adlkofen selba nur aus wenigen Häusa bstandn håt. 1802 wirkt da unta andam da spadare Bischof Schwabl ois Supernumerar. Er gründt de Feiatagsschui und setzt didaktische  Verbesserungen in da Voiksschui duach. Zua Pfründe ghern a groaß landwirtschaftliches Anwesen und a ansehnlicha Woidbesitz. Drüba naus übt da Pfarrer bis 1803 de Grundherrschaft üba a Reihe vo Gehöfte aus. De Pfarrei is seit dem 13. Jåhrhundert nåchweisbar. Da Bau vo da Kira is 1733 in da heitign Form anstelle vo Vorkirchen oogfanga worn. Reichlkofen (1876), vormois Filiale und spada Vikariat da Pfarrei Kirchberg, is 1717 a selbstständige Pfarrei, de zum Kloasta Niederviehbach ghert håt. Seit dem Zwoaten Weltkriag wern in Adlkofen aa regelmaßig Gottesdienste fia de evangelischen Gmoabürger zelebriert. De Kira in Jenkofen (1422), de zua Pfarrei Hohenegglkofen und damit zum Bistum Freising ghert, is a Kunstdenkmal vo übaörtlicher Bedeutung. De prachtvollen Fenster aus'm Jåhr 1447 im Chor vo da Kira ghern zu de scheenstn Glasgemälde, de in Bayern erhoitn san. Sie zoang unta andam den Stifter, Herzog Heinrich vo Landshut, in voller Rüstung im Gebet. De romanische Nemkira in Dechantsreit is des äideste Bauwerk in da Gmoa. Sie is 1280 errichtet worn, ois de Rodung vom Kröninger Forstes wieda vorootriem worn is.